
ԱՄՓՈՓԱԹԵՐԹ
««ՊԵՏԱԿԱՆ ՍԱՀՄԱՆԻ ՄԱՍԻՆ» ՕՐԵՆՔՈՒՄ
 ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՆԱԽԱԳԾԻ

	1. ՀՀ  ֆինանսների նախարարություն
	02.12.2021թ.

	
	N 01/11-4/19703-2021

	ՀՀ ֆինանսների նախարարությունն ուսումնասիրել է «Պետական սահմանի մասին» օրենքում լրացումներ կատարելու մասին օրենքում փոփոխություն կատարելու մասին նախագիծը և  հայտնում է, որ առաջարկություններ և դիտողություններ չունի։
	Ընդունվել է

 

	2. ՀՀ քաղաքաշինության, տեխնիկական և հրդեհային անվտանգության տեսչական մարմնի ղեկավար
	30.11.2021թ.

	
	N ՔՏՄ/06.1.4/16124-21

	      ՔՏՀԱ տեսչական մարմինը (այսուհետ՝ Տեսչական մարմին) «Պետական սահմանի մասին» օրենքում լրացումներ կատարելու մասին» ՀՀ օրենքում փոփոխություն կատարելու մասին օրենքի նախագծի վերաբերյալ սկզբունքային դիտողություններ և առաջարկություններ չունի։
Այնուամենայնիվ, հաշվի առնելով Տեսչական մարմնի կողմից օրենքով սահմանված մի շարք գործառույթների (վերահսկողություն ՄՄ ՏԿ 018/2011 տեխնիկական կանոնակարգի, ծանրաքաշ տրանսպորտային միջոցների, տախոգրաֆի նկատմամբ և այլն) պարտադիր կատարման անհրաժեշտությունը, ակնկալում ենք փորձագիտական խմբի աշխատանքների շրջանակներում գտնել  տվյալ գործառույթների իրականացման հստակ մեխանիզմներ:
	Ընդունվել է


	3. ՀՀ  տարածքային կառավարման և ենթակառուցվածքների նախարարություն
	26.11.2021թ.

	
	N ԳՍ//30579-2021

	«Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջների համաձայն՝ առաջարկում ենք «Պետական սահմանի մասին» օրենքում լրացումներ կատարելու մասին» ՀՀ օրենքում փոփոխություն կատարելու մասին»» օրենքի նախագծի վերնագրում և 1-ին հոդվածում «ՀՀ օրենքում» բառերը փոխարինել «օրենքում» բառով։
Նախագծի վերաբերյալ այլ առաջարկություններ չունենք։ 

	Ընդունվել է
    Նախագիծը խմբագրվել է


	4. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ
	01.12.2021թ.

	
	N //40384-2021

	Ի պատասխան Ձեր՝ 23.11.2021թ. N 01/11-1/75010-2021 գրության՝ քննության առնելով «Պետական սահմանի մասին» օրենքում լրացումներ կատարելու մասին» ՀՀ օրենքում փոփոխություն կատարելու մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագիծը՝ հայտնում եմ, որ տրանսպորտի բնագավառում միջազգային պայմանագրերի, ԵՄ և ատոմային էներգետիկայի եվրոպական համայնքի ու դրանց անդամ պետությունների միջև կնքված համապարփակ և ընդլայնված գործընկերության համաձայնագրի շրջանակներում ներդաշնակեցված օրենքի և ազգային օրենսդրության պահանջների մասով պետական սահմանին պետք է իրականացվեն հետևյալ գործառույթները.
1․ Եվրասիական տնտեսական միության (մաքսային միության) «Անվավոր տրանսպորտային միջոցների անվտանգության մասին» ՄՄ ՏԿ 018/2011 տեխնիկական կանոնակարգի պահանջների պահպանման նկատմամբ վերահսկողություն․
2․ «Ավտոմոբիլային ճանապարհների մասին» օրենքի պահանջների կատարման նկատմամբ վերահսկողություն, մասնավորապես՝ թույլատրելի առավելագույն զանգվածը և/կամ մեկ սռնու վրա ընկնող բեռնվածքը գերազանցող ծանրաքաշ տրանսպորտային միջոցների երթևեկության նկատմամբ վերահսկողություն. 
3․ «Ավտոմոբիլային տրանսպորտի մասին» օրենքի 7-րդ հոդվածի համաձայն՝ միջպետական փոխադրումներ իրականացնող տրանսպորտային միջոցներում տախոգրաֆների և տախոգրաֆ քարտերի նկատմամբ վերահսկողություն.  
4․ Նույն օրենքով սահմանված կանոնավոր և ոչ կանոնավոր միջպետական ուղևորափոխադրումներին ներկայացվող պահանջների կատարման նկատմամբ վերահսկողություն, մասնավորապես՝ «Պետական տուրքի մասին» օրենքով նախատեսված պետական տուրքի գանձում՝ միջպետական ոչ կանոնավոր ուղևորափոխադրումների յուրաքանչյուր երթի իրականացման համար:
Ներկայացված նախագծի վերաբերյալ սկզբունքային առարկություններ չկան՝ ակնկալելով, որ նախագծի հիմնավորմամբ նշված՝ «մեկ կանգառ, մեկ պատուհան» սկզբունքի ներդրմանը վերաբերող փորձագիտական խմբի աշխատանքների շրջանակներում համատեղ կքննարկվեն և կգտնվեն լուծումներ նպատակաուղղված Քաղաքաշինության, տեխնիկական և հրդեհային անվտանգության տեսչական մարմնի կողմից, այդ թվում՝ պետական սահմանին վերոնշյալ գործառույթների իրականացմանը ժամանակակից տեխնոլոգիաների կիրառմամբ՝ չծանրաբեռնելով պետական սահմանին իրականացվող գործընթացները: 
[bookmark: _GoBack]Եվս մեկ ընդգծում, որ նշված գործառույթների իրականացման համապատասխան մեխանիզմները անհրաժեշտ է գտնել և ներդնել քննարկման առարկա օրենքի ուժի մեջ մտնելու ժամկետում:
	Ընդունվել է
     Ներկայացված առաջարկությունները կքննարկվեն պետական սահմանի անցման կետերում «մեկ կանգառ, մեկ պատուհան» սկզբունքի ներդրման քաղաքականության շրջանակներում իրականացվող արտաքին տնտեսական գործունեության սպասարկման կենտրոններում նախատեսվող պետական մարմինների կողմից բիզնես գործընթացների վերլուծության և կրկնությունների վերհանման նպատակով ստեղծված փորձագիտական խմբի կողմից ՀՀ-ի համար պետական սահմանում իրականացվող գործառույթների էտալոնային մոդելը ներկայացվելուց հետո։ Ընդ որում, փորձագիտական խմբի նիստերին և քննարկումներին կհրավիրվի նաև  ՀՀ վարչապետի աշխատակազմի տեսչական մարմինների աշխատանքների համակարգման գրասենյակի ղեկավարը:

		5. ՀՀ  արդարադատության նախարարություն
	09.12.2021թ.

	
	N /27․3/40866-2021




		«Պետական սահմանի մասին» օրենքում լրացումներ կատարելու մասին» օրենքում փոփոխություն կատարելու մասին» օրենքի նախագծի վերաբերյալ առարկություններ չունենք:
	Ընդունվել է

 





  
